section_heading: William Wordsworth
paragraph_text: 200px|mini|William Wordsworth William Wordsworth rođen je u Cockermouthu na rubu Lake Districta 7. travnja 1770. godine. Njegov otac radio je kod bogatog, ali ekscentričnog plemića Jamesa Lowthera, 1. earla Lonsdalea. Wordsworth je imao samo osam godina kada mu je umrla majka, a 13 kada je izgubio oca. Sa svojom braćom i sestrama otišao je živjeti kod majčinih roditelja. Nije volio surovu atmosferu u kući svoje bake i djeda te se uopće nije bunio kada su njega i njegovu braću poslali na školovanje. Usprkos svemu, dječaci su se dobro snašli. William i jedan njegov brat pohađali su Sveučilište u Cambridgeu, dok je drugi otišao na more, a najstariji brat postao je odvjetnik. Njegova sestra Dorothy ostala je u Lake Districtu i postala veoma bliska s Williamom koji je bio njen omiljeni brat. Ta bliskost održala se do kraja života.